শেষ বৈঠকে তাশাহুদ এর পর দরুদ পাঠ করবে আল্লাহুম্মা সাল্লি আলা মুহাম্মাদিও ওয়া আলা আলি মুহাম্মাদিন কামা ছাল্লাইতা আলা ইবরাহীমা ওয়া আলা আলি ইবরাহীমা ইন্নাকা হামীদুম মাজীদ। আল্লাহুম্মা বারিক আলা মুহাম্মাদিও  ওয়া আলা আলি মুহাম্মাদ কামা বারিকতা আলা ইবরাহীমা ওয়া আলা আলি ইবরাহীমা ইন্নাকা হামীদুম মাজীদ - হে আল্লাহ! মুহাম্মদ ও তার পরিবারবর্গের প্রতি শান্তি নাযিল করুন যেমন করেছিলেন ইবরাহীম ও তার পরিবার বর্গের উপর। হে আল্লাহ! মুহাম্মদ ও তার পরিবারবর্গের প্রতি বরকত নাযিল করুন যেমন করেছিলেন ইবরাহীম ও তার পরিবার বর্গের উপর।  তাশাহুদের পটভূমি বর্ণনায় তুমি শুনেছ যে আল্লাহ্ নবী সা. এর উপর শান্তি, রহমত ও বরকত প্রদান করেন এবং নবী সকল সালেহীন (সৎকর্মশীল মুমিন) দের প্রতিও তা প্রেরণের আবেদন করেন। বিস্মিত ফিরিশতারা  আল্লাহর ইলাহীয়তের সাথে মুহাম্মদ সা. অনুপম এর রেসালতে সাক্ষ্য দেয়। নবী সা. তার মিরাজে আমাদের ভুলেন নি, আমারা কি করে সালাতে তাকে ভুলে থাকতে পারি? কারন আসসালাতু মিরাজুল মুমিনীন -অর্থাৎ সালাত হলো মুমিনের মিরাজ। এমন হিতাকাঙ্খী নবী সা. এর প্রতি আমাদেরও কল্যাণ কামনা করা কর্তব্য। উপরন্তু আল্লাহ্ তায়ালা কুরআনে নির্দেশ দিয়েছেনঃ নিশ্চয় আল্লাহ্ ও ফিরিশতাগণ নবীর উপর সালাত প্রেরন করে অতএব হে মুমিনগণ তোমরাও তার উপর সালাত প্রেরন কর। তাই মিরাজের স্মরণ তাশাহুদের মধ্যে আমাদের নবীর প্রতি দরূদ পাঠ সংযুক্ত হয়েছে। আমাদের  সালাতে নবীর প্রতি দরুদ পাঠের মাধ্যমে কুরআনের নির্দেশ পালিত হয়। তোমার সালাত যখন এ পর্যায়ে আসবে তখন তোমার আত্নসমর্পনের চরম অবস্থা বিরাজ করার কথা। তোমার ত্রুটি বিচ্যুতির স্বীকৃতি দিয়ে মহান প্রভুর নিকট ক্ষমা প্রার্থণা করার এটাই উপযুক্ত পরিবেশ। তাই দরূদ পাঠের পর বলো আল্লাহুম্মা ইন্নী জালামতু নাফছী জুলমান কাছীরাও ওয়ালা ইয়াগফিরুজজুনুবা ইল্লা আনতা ফাগফিরলী মাগফিরাতাম্মিন এনদুকা ওয়ার হামনী ইন্নাকা আনতার গাফুরুর রাহীম --হে আল্লাহ! আমি নিজের উপর অনেক জুলুম করেছি তুমি যদি আমাকে ক্ষমা না কর তবে ক্ষমা করার কেউ নেই,  অতএব তুমি আমাকে তোমার পক্ষ পূর্ণরূপে ক্ষমা কর এবং রহম কর, নিশ্চয় তুমি ক্ষমাশীল দয়াময়। এটা বলার সময় খুব বিনীত থাকবে, মনে মনে নিজের কৃত পাপাদির কথা স্মরণ করবে। আফসুস করবে কিন্তু ভীতিসহ আশা রাখবে যে আল্লাহ্ তোমাকে ক্ষমা করে দেবেন। এভাবে পুর্ণ আত্নসমর্পনের ও ক্ষমাপ্রার্থনার মাধ্যমে সালাত আদায় করবে।